CELEX: 32011R0748
Language: hr
Date: 2011-07-28 00:00:00
Title: Provedbena uredba Komisije (EU) br. 748/2011 od 28. srpnja 2011. o 153. izmjeni Uredbe Vijeća (EZ) br. 881/2002 o uvođenju određenih posebnih mjera ograničavanja protiv određenih osoba i subjekata povezanih s Osamom bin Ladenom, mrežom Al-Qaidom i talibanima

18/Sv. 006
            
            
               HR
            
            
               Službeni list Europske unije
            
            
               244
            
         32011R0748
   
               L 198/1
            
            
               SLUŽBENI LIST EUROPSKE UNIJE
            
            
               28.07.2011.
            
         
      PROVEDBENA UREDBA KOMISIJE (EU) br. 748/2011
   od 28. srpnja 2011.
   o 153. izmjeni Uredbe Vijeća (EZ) br. 881/2002 o uvođenju određenih posebnih mjera ograničavanja protiv određenih osoba i subjekata povezanih s Osamom bin Ladenom, mrežom Al-Qaidom i talibanima
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu Vijeća (EZ) br. 881/2002 od 27. svibnja 2002. o određenim posebnim mjerama ograničavanja protiv određenih osoba i subjekata povezanih s Osamom bin Ladenom, mrežom Al-Qaidom i talibanima te o stavljanju izvan snage Uredbe Vijeća (EZ) br. 467/2001 o zabrani izvoza određene robe i usluga u Afganistan, pooštravanju zabrane leta i proširivanju zamrzavanja financijskih sredstava i ostalih financijskih izvora u odnosu na afganistanske talibane (1), a posebno njezin članak 7. stavak 1. točku (a) i članak 7.a stavak 1.,
   budući da:
   
               (1)
            
            
               Prilog I. Uredbi (EZ) br. 881/2002 navodi popis osoba, skupina i subjekata na koje se odnosi zamrzavanje financijskih sredstava i gospodarskih izvora sukladno toj Uredbi.
            
         
               (2)
            
            
               Odbor za sankcije Vijeća sigurnosti Ujedinjenih naroda 19. srpnja 2011. odlučio je dodati dvije fizičke osobe na svoj popis osoba, skupina i subjekata na koje se primjenjuje zamrzavanje financijskih sredstava i gospodarskih izvora.
            
         
               (3)
            
            
               Prilog I. Uredbi (EZ) br. 881/2002 bi trebalo stoga na odgovarajući način ažurirati.
            
         
               (4)
            
            
               Kako bi se osigurala učinkovitost mjera predviđenih ovom Uredbom, ova Uredba bi trebala odmah stupiti na snagu,
            
         DONIJELA JE OVU UREDBU:
   Članak 1.
   Prilog I. Uredbi (EZ) br. 881/2002 mijenja se u skladu s Prilogom ovoj Uredbi.
   Članak 2.
   Ova Uredba stupa na snagu na dan objave u Službenom listu Europske unije.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 28. srpnja 2011.
      
         
            Za Komisiju, u ime predsjednika,
         
         
            Voditelj službe za instrumente vanjske politike
         
      
   
   
      (1)  SL L 139, 29.5.2002., str. 9.
   PRILOG
   U Prilogu I. Uredbi (EZ) br. 881/2002 sljedeći unosi dodaju se pod naslov „Fizičke osobe”:
   
               (a)
            
            
               
                  „Abdul Rahim Ba’aysir (alias (a) Abdul Rahim Bashir, (b) ’Abd Al-Rahim Ba’asyir, (c) ’Abd Al-Rahim Bashir, (d) Abdurrahim Ba’asyir, (e) Abdurrahim Bashir, (f) Abdul Rachim Ba’asyir, (g) Abdul Rachim Bashir, (h) Abdul Rochim Ba’asyir, (i) Abdul Rochim Bashir, (j) Abdurochim Ba’asyir, (k) Abdurochim Bashir, (l) Abdurrochim Ba’asyir, (m) Abdurrochim Bashir, (n) Abdurrahman Ba’asyir, (o) Abdurrahman Bashir). Adresa: Indonezija. Datum rođenja: (a) 16.11.1977., (b) 16.11.1974. Mjesto rođenja: (a) Solo, Indonezija; (b) Sukoharjo, središnja Java, Indonezija. Državljanstvo: indonezijsko. Ostali podaci: (a) viši vođa Jemaah Islamiyah; (b) ime oca je Abu Bakar Ba’asyir. Datum uvrštenja na popis iz članka 2.a stavka 4. točke (b): 19.7.2011.”;
               
            
         
               (b)
            
            
               
                  „Umar Patek (alias (a) Omar Patek, (b) Pa’tek, (c) Pak Taek, (d) Umar Kecil, (e) Al Abu Syekh Al Zacky, (f) Umangis Mike. Adresa: (a) Indonezija, (b) Filipini. Datum rođenja: 1970. Mjesto rođenja: središnja Java, Indonezija. Državljanstvo: indonezijsko. Ostali podaci: viši član Jemaah Islamiyah. Datum uvrštenja na popis iz članka 2.a stavka 4. točke (b): 19.7.2011.”